PÁLYÁZATI KIÍRÁS
“Művészeti ösztöndíj 2026”

1. A pályázat célja
A pályázat célja, hogy hozzásegítse a pályázó tanulókat az alapfokú művészetoktatás eléréséhez, biztosítva számukra a kötelező térítési díj teljes összegét, egy tanítási évre. Ehhez a pályáztató Gárdonyi Zoltán Református Általános Iskola és AMI (későbbiekben: Iskola) civil szervezeteket és/vagy magánszemélyeket szólít meg (későbbiekben: Támogatók), és kéri a támogatásukat a cél megvalósulása érdekében.
2. Az ösztöndíjra pályázók köre
– Az iskola beiratkozott tanulói, akik kimagasló művészeti teljesítményt mutatnak.
– Azok a tanulók, akiknek családi anyagi helyzete indokolja a támogatás szükségességét.
3. A pályázat benyújtása
– A Pályázati Adatlap KÉZZEL TÖRTÉNŐ kitöltése és benyújtása az iskola vezetőségéhez, a 
    megjelölt pályázati határidőig.
– A Pályázati Adatlap letölthető az Iskola Honlapjáról(www.gardonyirefi.hu), vagy kérhető 
   személyesen a Gárdonyi Irodaházban.  
4. Az ösztöndíj mértéke és időtartama
– Az ösztöndíj fedezi a tanuló művészeti képzésének egy tanévre szóló díját teljes 
   egészében.
5. A pályázat benyújtási határideje: 2026. szeptember 9. 16:00
6. Elbírálás
· A pályázat  elbírálásában részt vesznek a Támogató Szervezet(ek) képviselői,  az Iskola alapfokú művészetoktatásban foglalkoztatott pedagógusaiból delegált minimum 3 fős bizottság és az iskola vezetősége.
· Az elbírálásnál előnyt jelent a nehezebb szociális helyzet.
· Az elbíráláskor figyelembe kell venni a művészeti tanszakokra felvehető tanulólétszámot.
7. Kötelezettségek
Az ösztöndíjas tanuló vállalja, hogy:
– rendszeresen részt vesz a foglalkozásokon,
– képességeinek megfelelően teljesít,
– kérésre, szerepel az iskola művészeti rendezvényein.
[bookmark: _GoBack]8. A Pályázók döntést követő kiértesítése
– A határidőig beérkező pályázatok elbírálásának határideje 2026. szeptember 11.
· A döntést követően az Iskola 3 naptári napon belül elektronikusan értesíti a pályázókat az eredményről.


